
            REPUBLIKA HRVATSKA

VUKOVARSKO-SRIJEMSKA ŽUPANIJA

                     OPĆINA LOVAS

 OPĆINSKI NAČELNIK

KLASA: 406-01/26-01/2

URBROJ: 2196-17-02-26-2

U Lovasu, 21. rujna 2026. godine

Temeljem Odluke Općinskog vijeća Općine Lovas o prodaji radnog priključnog vozila Creina CVC 3200 („Službeni vjesnik“ Vukovarsko-srijemske županije br. 20/26), i članka 49. Statuta Općine Lovas (“Službeni vjesnik” Vukovarsko-srijemske županije broj 04/21, 08/25 i 14/25) Općinska načelnica Općine Lovas dana, 21. rujna 2026. raspisuje
JAVNI NATJEČAJ

za prodaju radnog priključnog vozila 

Creina CVC 3200 u vlasništvu Općine Lovas

1. PREDMET JAVNOG NATJEČAJA I POČETNA CIJENA
Predmet ovoga natječaja je radno priključno vozilo CREINA CVC 3200 u vlasništvu Općine Lovas - kako slijedi:

· Vrsta stroja: O2 – PRIKLJUČNO VOZILO
· Marka: CREINA
· Tip, Model: CVC 3200
· Godina proizvodnje: 2016.

· Max. neto težina: 1040 kg

· Max. bruto težina: 4240 kg
· Kočioni sustav: Ručna mehanička parkirna kočnica

· Početna cijena utvrđuje se u iznosu od 714,00 eur 
2. PREGLED STROJA
Pregled priključnog vozila može se izvršiti u garaži komunalnog pogona, na adresi: Lovas, Kralja Tomislava 5, od 22. do 24. rujna 2026. godine, od 09,00 do 14,00 sati, uz prethodnu najavu na tel: 032/525-096 ili osobnim dolaskom u ured Općine Lovas na adresi: Lovas, A. Starčevića 5.
3. NAČIN I UVJETI PRODAJE
Predmet javnog natječaja se prodaje u zatečenom stanju, po načelu „viđeno-kupljeno“ što isključuje sve naknadne prigovore kupca. Podnošenje ponude ima značaj prihvaćanja svih uvjeta iz ovog Javnog natječaja i ukupne ponudbene dokumentacije, kao i svih posljedica koje iz toga proizlaze. Pored ugovorene cijene kupac snosi i sve ostale zavisne troškove.
Najpovoljnijom ponudom smatrat će se ponuda s najvišim ponuđenim iznosom. U slučaju da dva ili više ponuditelja u zatvorenim omotnicama dostave ponudu s istim iznosom, koji je ujedno i najviši ponuđeni iznos, Povjerenstvo će proglasiti najpovoljnijom ponudu ponuditelja koji je ranije dostavio ponudu po datumu i satu primitka ponude navedenom na prijemnom štambilju.
4. PRAVO SUDJELOVANJA 

Prodaja se obavlja prikupljanjem pisanih ponuda, fizičkih osoba ili pravnih osoba sa sjedištem u Republici Hrvatskoj, uz prethodnu uplatu jamčevine za ponudu, u iznosu od 75,00 eura, u korist računa Općine Lovas na žiro-račun: IBAN HR4924850031823900009, model HR68, poziv na broj 7757-OIB ponuditelja, opis plaćanja: „Jamčevina za priključno vozilo CREINA CVC 3200„
Ponuditelj ne smije imati nepodmirenih dugovanja prema Općini Lovas.
Ponuditeljima koji budu odbijeni sa svojim ponudama u postupku nadmetanja, jamčevina se vraća u nominalnom iznosu bez kamata, u roku od osam (8) dana od dostave pisane obavijesti o ishodu prodaje. U slučaju prihvata ponude, jamčevina se uračunava u kupoprodajnu cijenu, bez obračuna kamate.
U slučaju da izabrani ponuditelj odustane  od kupnje poslije roka za dostavu ponuda, uplaćena jamčevina se ne vraća.
5. SADRŽAJ PONUDE
· Pisana ponuda mora sadržavati:
· Za fizičke osobe – osobne podatke: ime, prezime, OIB, adresu prebivališta, presliku osobne iskaznice, a za obrtnike i presliku obrtnice, broj računa za povrat jamčevine,
· Za pravne osobe – naziv i sjedište, OIB, presliku izvoda iz sudskog registra, broj računa za povrat jamčevine,
· Brojkom i slovima točno ispisanu visinu ponuđene cijene, koja ne može biti manja od početne cijene iz natječaja,
· Dokaz o uplaćenoj jamčevini u propisanom iznosu.

6. DOSTAVLJANJE PONUDA

Ponude se dostavljaju u zatvorenoj omotnici s naznakom „Natječaj za prodaju priključnog vozila CREINA CVC 3200 u vlasništvu Općine Lovas – ne otvaraj“, a predaju se putem pošte ili neposrednom predajom na urudžbeni zapisnik Općine Lovas.
Adresa za dostavu ponuda: Općina Lovas, A. Starčevića 5, 32237 Lovas

U razmatranje će se uzeti samo one ponude koje će biti zaprimljene u uredu Općine Lovas do 30. rujna 2026. godine do 14,00 sati.
Natječaj će se objaviti na Oglasnoj ploči Općine Lovas i web stranici Općine Lovas: www.lovas.hr. 

Ponude koje pristignu poštom ili budu predane u pisarnicu nakon utvrđenog roka smatrat će se zakašnjelima.

Sve ponude koje pristignu poslije navedenog roka, kao i ponude s ponuđenom cijenom ispod utvrđene početne cijene, neće se uzimati u razmatranje. Ponude pristigle nakon roka za dostavu ponude vratit će se neotvorene ponuditelju.

7.  DAN I MJESTO JAVNOG OTVARANJA PONUDA

Javno otvaranje ponuda obavlja Povjerenstvo, a održat će se u Vijećnici Općine Lovas na adresi: Lovas, A. Starčevića 5, dana 30. rujna 2026. godine u 14,15 sati.

Zapisnik o provedenom natječaju s prijedlogom ponude za koju se smatra da je potrebno prihvatiti, Povjerenstvo dostavlja Općinskoj načelnici radi donošenja odluke o prihvatu najpovoljnije ponude i izdavanja računa.

8. OBVEZA KUPCA

Ponuditelj čija je ponuda odabrana dužan je uplatiti cjelokupni utvrđeni iznos umanjen za uplaćenu jamčevinu u korist Općine Lovas, na žiro-račun IBAN HR4924850031823900009, model HR68, poziv na broj 7757-OIB ponuditelja, opis plaćanja: Uplata za kupovinu priključnog stroja CREINA CVC 3200, najkasnije u roku od sedam (7) dana od dana zaprimanja odluke o prihvatu najpovoljnije ponude.

Ako ponuditelj s najpovoljnijom ponudom ne uplati utvrđeni iznos u predviđenom roku, smatrat će se da je ponuditelj odustao od kupovine te u tom slučaju Općine Lovas zadržava pravo da ponudi predmet javnog natječaja sljedećem najpovoljnijem ponuditelju s utvrđene liste.

Sve troškove vezane za prijenos prava vlasništva nad kupljenim priključnim strojem CREINA CVC 3200 snosi kupac.

Kupac nakon uplate može odmah preuzeti priključni stroj CREINA CVC 3200, te se činom preuzimanja smatra završetak natječajnog postupka. Kupac je dužan osigurati prijevoz navedenog stroja.

9.  NAPOMENA
Ovaj Javni natječaj ne obvezuje Općinu Lovas na sklapanje ugovora ukoliko nisu zadovoljeni svi uvjeti natječaja.

Općina Lovas može ovaj Javni natječaj u svakom trenutku poništiti, djelomično ili u cijelosti.
Općinska načelnica
Lea Vidić mag. cult.

